hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu la hu hu hu en en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu en hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu en hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu en hu fr en hu hu hu fr hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2018. szeptember 14. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
ÉSZT: a kormány mutassa be a hatástanulmányokat, amelyek alapján a januári elbocsájtásokat tervezi a közszférában! A szakszervezet tárgyalást sürget a közszolgálati létszámleépítéssel kapcsolatban. Állami kudarc: aki közmunkás volt, jó eséllyel az is marad. 100-ból 89 közmunkást nem tudnak piaci álláshoz juttatni. 23-szor keres többet a Magyar Posta vezére, mint egy átlagos postás. Egyenlősdinek számít, ha 15-ször keres többet dolgozójánál egy magyar cégvezető. Megszüntetné Palkovics az MTA közgazdasági kutatóközpontját. A Közgazdasági Kutatóintézetet biztosan beszántaná Palkovics. A kormány úgy csinál, mint akinek egyáltalán nincs szüksége a magyar közgazdaságtanra. Annyira lassú a magyar növekedés, hogy belátható időn belül Románia is előzhet. Kínzás sötétben bejárni munkába, de ki kényszerít rá? Eggyel több munkanap volt idén júliusban, mint tavaly, meg is látszik az iparon. A korkedvezményes nyugdíj helyett egészségmegőrző rendszer jöhet. Nem hagyják az árok szélén a nyugdíjasokat, megint kapnak Erzsébet-utalványt. Megfelelő Önnek egy temetkezési biztosítás? Túlórázó vidéki mentősökkel pótolhatják a budapesti hiányt. Élete első szülését telefonon keresztül vezette le egy mentőápoló: ő is elérzékenyült, mikor felsírt az újszülött. Újabb kórházakban talált komoly gondokat az ÁSZ. Magyar egészségügy: olcsóbb a hálapénz, mint a magánkórház. Máris megérkeztek a kórházakba a költségvetési felügyelők. Kötelező a mini bölcsőde nyitása, de sok helyen nincs rá pénz. OECD-jelentés: Magyarország keveset költ az oktatásra. Közpénzek milliárdjaiból építenek elit magániskolát Debrecenben. Büszke a magyar menzákra az OGYÉI. Saját menzás cégét tette tönkre Szekszárd, hogy fideszes kézbe kerüljön az iskolai étkeztetés. Csak addig a gyerekek magánügye az iskolai zaklatás, míg valaki bele nem hal. Se híre, se hamva a beígért új börtönöknek. A rabok építenék az új börtönöket. Lemond a Handó Tündét kritizáló bíró. Demszky Gábor emigrál és eladja értékes gyűjteményét. Szél Bernadett és Fekete-Győr András neves ösztöndíjat kapott az amerikai kormánytól. Eltűnt negyedmillió magyar tévé-előfizető. 5,9 milliárdból jöhet a következő kormányzati plakátkampány. Sólyom: óriási a szakadék a “keresztény” politika és a valódi kereszténység között. Balog Zoltán: Miniszterként lehetek lelkész, képviselőként nem. Brüsszeli küldetésre kérnék Balog Zoltánt? A NER főutcája lett az Andrássy, bevásároltak a főoligarchák a világörökségbe. A Sargentini-jelentés gazdasági része megmutatja, miért reménytelen az európai politika. Elítélték a magyar demokrácia állapotát az európai pártok, elindult a kiközösítéshez vezető folyamat. Nem ez volt Orbán mesterterve, de élesítette a B tervet. Óriásira nőhet az európai határőrség. Orbán: Brüsszelből zsoldosokat akarnak ideküldeni. 20 éves probléma: járda nélküli utcán ütöttek el egy kisfiút. Az afrikai városok nőnek a leggyorsabban a világon. A brazil állam a gazdagok Robin Hoodja, és ez okozza a gazdaság vesztét. Hétfőn hurrikán csap le Európára. Leállíthatja a Bogár gyártását a Volkswagen.
Az Értelmiségi Szakszervezeti Szövetség (ÉSZT) kéri a kormányt, hogy mutassa be azokat a hatástanulmányokat, amelyek alapján a januári elbocsájtásokat tervezi a közszférában! A kormánynak tájékoztatnia kellene az érintett munkavállalókat, azonban nem látszik, milyen elvek mentén akarják a létszámcsökkentést véghezvinni!
A kormányhivatalok a létszámát már a létrehozásakor is irreálisan alacsonyan határozták meg. A munkatársak most is túlterheltek, munkájukat rendszeres túlmunka mellett képesek csak elvégezni. A kormány azt mondja, hogy a határozott idejű szerződéssel dolgozó kollégák státuszát vizsgálják felül elsőként. Ezek a kollégák azonban olyanokat helyettesítenek, akik például szülési szabadságra mentek. Így az ő pozíciójukat nem lehet megszüntetni. Ezért tartja az ÉSZT fontosnak, hogy az érdekképviseletek megkapják a hatástanulmányokat, már ha léteznek!
A Társadalombiztosítási Dolgozók Szakszervezete szerint ha a kormány 2019. január 01-jétől létszámleépítésre készül a közszférában, akkor a hatályos jogszabályok értelmében közszolgálati tisztviselők esetében az érintettekkel legkésőbb október végén közölni kell a felmentésüket, mivel csak ezt követően kezdődik a kéthónapos felmentési idő – írják sajtóközleményben.
Állami kudarc: aki közmunkás volt, jó eséllyel az is marad
Az állami apparátus 100-ból 89 közmunkást nem tudott piaci álláshoz juttatni – derült ki egy lapunk birtokába került belügyi felmérésből. Az érintettek többsége beleragadt a helyzetébe, és bármiféle jövedelem nélkül marad, ha közmunka sem jut.
Az állami munkaügyi szervezet olyan kevés közmunkást tud piaci munkahelyhez segíteni, hogy már saját maga is elismeri a kudarcot – írja a Népszava.
23-szor keres többet a Magyar Posta vezére, mint egy átlagos postás
Miközben az Egyesült Államokban egyre fontosabb téma a vállalatvezetők és a dolgozók jövedelmei közötti szakadék, Magyarországon erre kevesebb figyelem jut, és nem is áll túl sok adat rendelkezésre. Kivéve az állami és önkormányzati vállalatokat, amelyeknél a törvény szerint nyilvánosságra kell hozni a vezetők javadalmazását, az alkalmazottak fizetését pedig az éves beszámolókban szereplő adatokból lehet kiszámítani.
Egyenlősdinek számít, ha 15-ször keres többet dolgozójánál egy magyar cégvezető
Az Egyesült Államokban idén először kellett a tőzsdén jegyzett vállalatoknak közzétenniük éves jelentésükben a cégvezetők bére és a medián* kereset közti különbséget. Egy elemzés szerint megdöbbentő arányok vannak, a pénzügyi cégeknél az is előfordult, hogy a vezető a medián fizetés 429-szeresét kereste, de az egészségügyben is előfordult 388-szoros különbség.
Megszüntetné Palkovics az MTA közgazdasági kutatóközpontját
Az MTA teljes kutatói bázisát megnyirbálná az innovációs miniszter, a közgazdasági intézetet pedig fel is számolná. Az Akadémia viszont nem tartja tárgyalási alapnak követeléseit.
A Közgazdasági Kutatóintézetet biztosan beszántaná Palkovics
A miniszter szerint rossz minőségű munkát végez az MTA kutatóintézete. A KTI statisztikával vágott vissza.
A kormány úgy csinál, mint akinek egyáltalán nincs szüksége a magyar közgazdaságtanra
Az innovációs miniszter egy Power Point prezentációt mutatott be az MTA elnökének négyszemközti találkozójukon hétfőn, amin néhány sematikus ábra volt. Ezek egyikéről azt lehetett leolvasni, hogy az akadémiai kutatóközpontok hálózatát jelentősen átalakítanák egy szigorú, minisztériumi felülvizsgálat után. A kutatóközpontok egy része maradna az MTA-ban, egy másik részüket elcsatolnák – ezek egyetemekhez vagy más, meglévő intézményekhez kerülnének -, a maradékot pedig, amelyek teljesítménye a minisztérium szerint nem volt kielégítő, megszüntetnék.– De mégis, melyiket szüntetnék meg? – kérdezte az MTA elnöke a miniszter távozásakor.– Hát, például a Közgazdaságtudományi Intézetet – szólt vissza már az ajtóból a miniszter…
Annyira lassú a magyar növekedés, hogy belátható időn belül Románia is előzhet
Évente átlagosan 3,6 százalékkal nőtt 2011-től a magyar egy főre jutó GDP, ha folyó áron és euróban számoljuk. Ez nem hangzik rosszul, de nem elég ahhoz, hogy látványosan közelebb kerüljünk Ausztriához. Sőt, ha marad a 2011-től mutatott GDP növekedés trendje, Románia 2029-re megelőzhet minket. Az egyetlen pozitívum, hogy a fejlettebb régiós országokhoz képest nem nő a lemaradásunk.
Kínzás sötétben bejárni munkába, de ki kényszerít rá?
Egész télen sötétben kellene bemenni dolgozni, ha eltörölnék a téli időszámítást. De miért is kell bejárni dolgozni legkésőbb délelőtt 9-re?
Eggyel több munkanap volt idén júliusban, mint tavaly, meg is látszik az iparon
6,2 százalékkal nőtt a termelés az egy évvel ezelőttihez képest. Júliusban az ipari termelés volumene 6,2 százalékkal meghaladta az egy évvel korábbit, a munkanaphatástól megtisztított adat 3,9 százalékos növekedést mutat, mivel idén eggyel több munkanap volt júliusban, mint tavaly – közölte szerdán kiadott második becslésében a Központi Statisztikai Hivatal (KSH)
A korkedvezményes nyugdíj helyett egészségmegőrző rendszer jöhet
A kockázatos munkahelyeken plusz rekreációs időt, akár szabadságot adnának a dolgozóknak – erről tárgyal a Liga a munkáltatókkal és a kormánnyal.
Nem hagyják az árok szélén a nyugdíjasokat, megint kapnak Erzsébet-utalványt
Gulyás Gergely belengette, hogy idén is lesz extra juttatás. A legfrissebb inflációs adatok alapján nyugdíjkorrekcióra idén nem lennének jogosultak az idősek, de a kormányból érkező jelzések szerint mégis reménykedhetnek abban, hogy év végén extra pénz áll a házhoz.
Megfelelő Önnek egy temetkezési biztosítás?
(!!! Reklám cikk!!! – Szerk.) Az 50 évnél idősebb magyarok esetében nagy a kockázata, hogy túlfizetik temetésüket. Erre kínál megoldást a temetkezési biztosítás, mely alapvető szerepet tölt be pénzügyei és családja megóvásában, ha megtörténne a legrosszabb.
Túlórázó vidéki mentősökkel pótolhatják a budapesti hiányt
Az OMSZ tagadja, hogy elrendelték volna a túlmunkát, de a mentődolgozók szövetsége szerint valós az utasítás, amely mögött az akkut munkaerőhiány állhat.
Élete első szülését telefonon keresztül vezette le egy mentőápoló: ő is elérzékenyült, mikor felsírt az újszülött
Idén nyáron kezdte meg szolgálatait a miskolci mentésirányításon az a fiatal mentőápoló nő, aki egy pánikban lévő édesanya segélyhívását fogadta a reggeli órákban – írja az Országos Mentőszolgálat.
Újabb kórházakban talált komoly gondokat az ÁSZ
Folytatódnak az Állami Számvevőszék vizsgálatai, most öt vidéki kórház gazdálkodását találták szabálytalannak.
Magyar egészségügy: olcsóbb a hálapénz, mint a magánkórház
Alapjaiban alakítaná át az egészségügyet a kormány, szétválasztanák az állami és a magántulajdont. Orbán Viktor (55) kormányfő beszélt erről a napokban. Megnéztük, mi éri meg jobban, a paraszolvencia vagy a fizető ellátás. Elsőre a boríték látszik olcsóbbnak. A magánkórházakban a kis műtétek is 150 ezer forinttól kezdődnek, a közepes beavatkozások 2-300 ezertől indulnak, az olyan összetett operáció, mint a csípőprotézis-műtét már1 millió körül van. Ehhez képest a hálapénz szinte sehol nem több 100-150 ezernél. Még a szülészetben is legfeljebb 100, a vidéki kórházakban 30-50 ezret kap az orvos, magánklinikán viszont 400-600 ezer a tarifa.
Máris megérkeztek a kórházakba a költségvetési felügyelők
Munkába álltak a kormány megbízottai a kórházakban, amelyeket az ÁSZ és a szaktárca is vizsgál. Az ÁSZ is tovább vizsgálódik, és újabb kórházakban találta átláthatatlannak a gazdálkodást.
Kötelező a mini bölcsőde nyitása, de sok helyen nincs rá pénz
Legalább mini bölcsődéket kell nyitni minden településen, ahol ezt akár csak öt család igényli. Sok kistelepülésen jelentkező van, de pénz nincs a nyitásra.
OECD-jelentés: Magyarország keveset költ az oktatásra
Az ATV Start vendége Horn Gábor elnök, Republikon Alapítvány.
Közpénzek milliárdjaiból építenek elit magániskolát Debrecenben
Közel 3,3 milliárd forint megy el a Modern Városok Program keretében tervezett intézményre, ahol több millió forintba kerül majd egy általános iskolás éves tandíja is.
Büszke a magyar menzákra az OGYÉI
Sikeresnek tartja a 2015-ös menza-reformot az Országos Gyógyszerészeti és Élelmezés-egészségügyi Intézet. Ám hiába javult az ételek minősége, a gyerekeknek sokszor még mindig nincs idejük megenni azt.
Saját menzás cégét tette tönkre Szekszárd, hogy fideszes kézbe kerüljön az iskolai étkeztetés
Veszteségbe hajszolta saját vállalkozását, a Diákétkeztetési Kft.-t a szekszárdi önkormányzat azért, hogy helyet csináljon a fideszes Bánki Erik hez köthető Hungast cégcsoportnak a városban. A szekszárdi iskolák közétkeztetését biztosító cég éveken át gazdaságosan működött, tavaly azonban meredeken zuhantak a bevételei, mert az önkormányzat saját döntésével elvette tőle az iskolák nagy részét.
Csak addig a gyerekek magánügye az iskolai zaklatás, míg valaki bele nem hal
Tévedés azt hinni, hogy ez a tinik ügye, és erre az emlékeztet leginkább, amikor baj történik. Márpedig baj, az történik. Ezért is lenne fontos, hogy a Remélem legközelebb sikerül meghalnod 🙂 eljusson a lehető legtöbb emberhez, nem csak a tinik körében. Schwechtje Mihály első nagyjátékfilmje fontos, és meglepően jó is. Kritika.
Se híre, se hamva a beígért új börtönöknek
Bizonyosnak tűnik, hogy a kormány által korábban vállalt börtönök megépülnek, azt azonban a szakmabeliek sem tudják, hogy mikor. Minderre a börtönök túlzsúfoltsága ad okot, van olyan létesítmény is, ahol 160 ember jut 100 férőhelyre. Mindeközben a Helsinki Bizottság rendészeti programvezetője szerint az új börtönök csak látszatmegoldást nyújthatnak, és egy évtizeden belül ugyanott lennénk, ahol a part szakad. Vig Dávid a büntetőpolitika változtatásában látja az egyedüli reményt.
A rabok építenék az új börtönöket
Pintér Sándor belügyminiszter rendeletmódosítási tervezetet nyújtott be.Az új börtönöket a rabok fogják megépíteni Magyarországon – írta a Napi.hu a kormányportálra feltett Belügyminisztériumi rendeletmódosítási tervezet alapján, amit Pintér Sándor belügyminiszter jegyez. A fogvatartottak kötelező foglalkoztatásáról szóló jogszabály tervezet hosszasan sorolja, hogy milyen új munkákat kell majd a raboknak végezniük.
Lemond a Handó Tündét kritizáló bíró
Felmentését kérte a köztársasági elnöktől Szepesházi Péter bíró, aki korábban többször bírálta a Handó Tünde által vezetett Országos Bírói Hivatalt – tudta meg a 444.hu
Demszky Gábor emigrál és eladja értékes gyűjteményét
Az egykori főpolgármesternek komoly gyűjteménye van rendszerváltás előtti szamizdat kiadványokból, és megvan neki a demokratikus ellenzék állambiztonsági dossziéja is…Demszky eladná az egész kollekciót és annak örülne legjobban, ha egy közkönyvtár vagy archívum vásárolná meg.
Szél Bernadett és Fekete-Győr András neves ösztöndíjat kapott az amerikai kormánytól
Szél Bernadett és Fekete-Győr András is az amerikai kormány ösztöndíjával utazik az Egyesült Államokba ősszel – írja az Index.
Eltűnt negyedmillió magyar tévé-előfizető
Jelentősen csökkent a televízió-szolgáltatásra előfizetők száma Magyarországon az elmúlt egy évben. Ez az egyik legérdekesebb eleme a KSH napokban kiadott, a hazai távközlési szektor történéseit bemutató kiadványának.
5,9 milliárdból jöhet a következő kormányzati plakátkampány
Az NKOH hétfőn kért ajánlatot, amit szerdára nem csak megkapott, de már el is fogadott. Még nem tudni, mi lesz a Sargentini-jelentés elfogadását követő első plakátkampány tárgya.
Sólyom: óriási a szakadék a “keresztény” politika és a valódi kereszténység között
Konzervatív értelmiségiek és egyházi személyek bírálták a kormány álszent katolikusságát – köztük felszólalt Sólyom László, volt köztársasági elnök is.
Balog Zoltán: Miniszterként lehetek lelkész, képviselőként nem
Istennek köszöni, hogy részt vehetett az ország irányításában Balog Zoltán, és ezután sem utasítja vissza a közéleti feladatokat. Azt is megmagyarázta, hogyan lehetett lelkészként kormányzati vezető is.
Brüsszeli küldetésre kérnék Balog Zoltánt?
Elképzelhető, hogy a jövőben Balog Zoltánnak “brüsszeli küldetése” is lenne: a Fidesz sokrétű szövetségesi körének az erősítése a pártcsaládban, az Európai Néppártban, a brüsszeli döntéshozók politikai hátországának a megközelítése – mondták az atv.hu-nak, miután az Emmi volt minisztere tegnap Velencén késő este bejelentette: visszaadja képviselői mandátumát.
A NER főutcája lett az Andrássy, bevásároltak a főoligarchák a világörökségbe
A Nemzeti Együttműködés Rendszere nagyrészt bekebelezte Budapest fő sugárútját. Az Andrássy úti villák és paloták iránt az utóbbi években egyre élénkült az érdeklődés, és mára szinte minden fontos üzletember bevásárolta magát a világörökségbe. Egymással is üzletelnek.
A Sargentini-jelentés gazdasági része megmutatja, miért reménytelen az európai politika
Magyarországon a korrupció magas szintje veszélyezteti az uniós források felhasználását. Talán ez a rész mutatja meg a legjobban, hogy milyen lyukasan tudnak érvelni az EP-képviselők. Ezt a részt az EP költségvetési ellenőrzési bizottsága írta, és emiatt járt Ingeborg Grässle német néppárti EP-politikus vezetésével több európai képviselő is Felcsúton, hogy megtekintsék a kisvasutat…
Elítélték a magyar demokrácia állapotát az európai pártok, elindult a kiközösítéshez vezető folyamat
448 igen, 197 nem szavazattal, 48 tartózkodás mellett, tehát 69 százalékos többséggel fogadták el a Sargentini-jelentést, ami megnyitja az utat azelőtt, hogy elinduljon a 7. cikkely szerinti eljárás Magyarországgal szemben az Európai Tanácsban.
Nem ez volt Orbán mesterterve, de élesítette a B tervet
Tanítani való politikai húzás volt, ahogy Angela Merkel kancellár Manfred Weberre bízta a magyar kormányfő helyretételét – mondta Jávor Benedek, a Párbeszéd EP-képviselője.
Óriásira nőhet az európai határőrség
A határőröket a tagállamok adnák kölcsön az európai alakulatnak, külön megegyezés alapján pedig az EU-n kívüli országokba is telepíthetnék őket.
Orbán: Brüsszelből zsoldosokat akarnak ideküldeni
Magyarországtól el akarják venni a határőrizet jogát, Brüsszelből zsoldosokat akarnak ideküldeni, akik be fogják engedni a migránsokat – jelentette ki Orbán Viktor miniszterelnök a Kossuth Rádió 180 perc című műsorában pénteken.
20 éves probléma: járda nélküli utcán ütöttek el egy kisfiút
Egy tízéves kisfiú szenvedett súlyos sérüléseket szerdán a Péccsel szomszédos Nagykozáron, amikor egy járda nélküli útszakaszon egy autó elütötte. Koponya- és végtag-sérülésekkel vitték kórházba. Pécsen és környékén rengeteg olyan utca van, ahol – általában hely hiányában – nem épült járda és a gyalogosok az autós forgalomban kell, hogy közlekedjenek.
Az afrikai városok nőnek a leggyorsabban a világon
Az a telek, amit 2007-ben 450 dollárért vettek meg Mali fővárosában, ma 11 ezer dollárt ér. A bamakói földárak elszállása annak a következménye, hogy szinte észrevétlenül, de Afrika a világ leggyorsabban urbanizálódó kontinensévé vált – írja a Financial Times.
A brazil állam a gazdagok Robin Hoodja, és ez okozza a gazdaság vesztét
1989 óta az idei lehet a legizgalmasabb elnökválasztás Brazíliában. Az egyik legnépszerűbb jelölt a korábban már az elnöki posztot betöltő Luiz Inácio Lula da Silva lenne, ha nem ülne börtönben és nem tiltották volna el a jelöltségtől; míg a másikat, Jair Bolsonarót múlt héten megkéselték.
Hétfőn hurrikán csap le Európára
Ötven százaléknál nagyobb az esélye, hogy Helene, a jelenleg 1-es erősségű hurrikán elkapja a Brit szigetek nyugati sávját. Miközben a világ az Egyesült Államok keleti partvidékére zúduló, brutális erejű Florence hurrikánra figyel, egy másik hurrikán lassanként megindul Európa felé.
Leállíthatja a Bogár gyártását a Volkswagen
A vásárlóknak nem kell, mert a többség a városi terepjárókért rajong. A Volkswagen 2019-ben leállítja a legendás Typ 1, azaz a Bogár típusú autóinak gyártását, mivel a típus iránt az utóbbi években visszaesett a kereslet, idézte az információt az Equilor reggeli hírlevele.
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.